Neutichajúci dráždivý kašel
Dobrý večer prajem , chcela by som sa poradiť ohľadne užívania lieku Stoptussin - kvapky . Ako dlho sa môžu užívať , prípadne môžu sa aj ešte s nejakým iným sirupom prestriedať ? Kašeľ je veľmi draždivý priam až dusivý , plus úplne ked sa toľko kašle , tak ma až napína z toho .
 Dakujem veľmi pekne.
Dobrý deň,
Ďakujeme za vašu otázku. Liek Stoptussin je určený na liečbu suchého, dráždivého a ťažko utíšiteľného kašľa pri ochoreniach horných a dolných dýchacích ciest. Zmierňuje dráždenie na kašeľ a zároveň skvapalňuje hlien prítomný v prieduškách, a tým uľahčuje jeho vykašliavanie. Dávkovanie je závislé od telesnej hmostnosti pacienta. Bez konzultácie s lekárom sa nesmie užívať dlhšie ako 7 dní. Ak ho však užívate dlhšie ako 3 dní a nenastalo zlepšenie, je vhodné navštíviť lekára.
Ak máte kašeľ suchý, dráždivý bez prítomného hlienu, odporúčam vám užívať liek, ktorý je určený len na tento typ kašľa. Vo forme sirupu je to
Tussical
alebo
Robitussin Antitussicum
, vo forme kvapiek napríklad
Tussin
či
Ditustat Neo
. Keďže je v momentálnej situácii problém s nedostupnosťou mnohých liekov, informujte sa o ich dostupnosti v najbližšej kamennej lekárni Dr. Max.
V prípade, že kašeľ je produktívny alebo máte hustý hlien, ktorý neviete dostatočne vykašlať, je vhodné užívať lieky, ktoré napomáhajú jeho riedeniu a následnému vykašľaniu. Medzi také lieky patrí sirup
Dr. Max Ambroxol
(účinná látka ambroxoliumchlorid) alebo šúmivá tableta
ACC Long
(účinná látka acetylcysteín). Dôležité je tiež piť dostatočné množstvo tektín.
Prajem skorú úľavu od ťažkostí.
S pozdravom
Mgr. Tamara Jakúbeková